बिटिआरनि गाहाइ सदर सहर कक्राझार नोगोराव थानाय कक्राझार सोरखारि गोजौसिन गेजेर थांखिबां फरायसालिनि लांदां गेलेग्रा फोथाराव सानथामनि मेहेरगोनां हाबाफारिजों राइजोयारि बिजेपि जनजाति मर्सानि जथुमा दिनैनिफ्राय जागायबाय। 12, 13 आरो 14 खालारसिम सानथामनि हाबाफारिजों कक्राझार सहराव खुंफुंनाय बिजेपि जनजाति मर्सानि गिबि सानाव आसामनि राइजोयारि बिजेपि आफादगिरि रन्जित दासआ बाहागो लायो। बिजेपि जनजाति मर्साखौ राइजोयारि खोलोबाव गोख्रों खालामनायनि थांखिजों आसामनि गुबुन-गुबुन जिल्लायाव खुंफुंनायनि उनाव कक्राझाराव गिबि खेबनि थाखाय जनजाति मर्सानि जुथुमखौ खुंफुंनाय जादों होन्नानै रन्जित कुमार दासआ फोरमायो । बिथांखौ दिनै कक्राझारआव बिजेपि दोलोनि दैदेनगिरिफोरा मथर साइकेल रेलिनि गेजेरजों बरायो।